Assignment – 7th (Main)

प्र०1. निम्नलिखित गद्यांश को पढ़कर प्रश्‍नों के उत्तर लिखिए -

आदर्श विद्यार्थी वही कहा जा सकता है जिसमें सबसे पहला गुण विनम्रता हो । अपने गुरूजनों के प्रति श्रद्धा का भाव तथा निरंतर ज्ञान प्राप्ति की जिज्ञासा हो । यह विद्यार्थी जीवन की पहली सीढ़ी है महार्षि दयानंद जी ने स्वामी विरजानंद जी के कठोर व्यवहार को श्रद्धा तथा विनम्रता से सिर झुकाकर सहन किया और गुरू से ज्ञान प्राप्त करने में सफल रहे । अनुशासन प्रिय छात्र का जीवन नियमित होता है ।अनुशासित जीवन भविष्य के लिए भी हितकर होताहै। परिश्रमी होना विद्यार्थी जीवन का सबसे बड़ा आभूषण है । परिश्रम से अध्ययन करना विद्यार्थी जीवन का सबसे पहला धर्म है । जिस प्रकार रत्‍नों के खज़ाने का ताला कुँजी के बिना नहीं खुलता , उसी प्रकार कोई काम परिश्रम के बिना नहीं हो सकता । परिश्रमरूपी लाठी का सहारा लेने से हम अपने लक्ष्य को आसानी से प्राप्त कर सकते हैं ।

1.आदर्श विद्यार्थी में क्या गुण होने चाहिए ?

2.विद्यार्थी जीवन की पहली सीढ़ी क्या होती है ?

3.विद्यार्थी जीवन का सबसे बड़ा आभूषण क्या है ?

4.महार्षि दयानंद जी ज्ञान प्राप्त करने में कैसे सफल रहे ?

5.सफलता की कुँजी किसे माना गया है ?

प्र०2.निम्नलिखित पद्यांश को पढ़कर प्रश्‍नों के उत्तर लिखिए -

एक बीज धरती में सोया

न जाने कब किसने बोया

आसमान से बरसा पानी

धरती थी बिल्कुल अनजानी ।

बीज ने परदा खिसकाया

आँखे खोली कुछ मुस्काया

गीली मिट्टी हटा हिला

अंकुर फूटा बाहर आया ।

तेज़ हवा ने उसे हिलाया

कड़की बिजली से डराया

कोयल की मीठी बानी सुन

सुंदर - सा जग उसको भाया ।

1. धरती में कौन सोया था ?

2. आसमान से क्या बरसा ?

3. बीज को किस ने हिलाया ?

4. विलोम -

आसमान , अंदर

5.वाक्य रचना -

खिसकाया , मिट्टी

प्र०3. निम्नलिखित शब्दों के अर्थ लिखिए -

कुपित , तरकीब , मुखबिर

प्र०4. निम्नलिखित वाक्यों में रेखांकित संज्ञा शब्दों के भेद लिखिए -

 1. भोला बोला ,"पर एक कठिनाई है” ।

 2. अपनी जीजी से गुपचुप एक पतंग की डोर मँगा दो ।

 3. कुपित बिसेसर वहाँ आ घुसे।

प्र०5. निम्नलिखित शब्दों की संधि कीजिए -

दीप + अवली , मुनि + ईश्‍वर , वधू + उत्सव , नर + ईश

प्र०6. निम्नलिखित शब्दों के दो- दो पर्यायवाची शब्द लिखिए -

विवाह , दुख

प्र०7. निम्नलिखित शब्दों के विलोम शब्द लिखिए -

सदाचारी , परिश्रमी